Document ID: 32000R1521

Rådets forordning (EF) nr. 1521/2000
af 10. juli 2000
om ændring af forordning (EF) nr. 2334/97 om indførelse af en endelig antidumpingtold på importen af flade paller af træ med oprindelse i Republikken Polen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), særlig artikel 9, stk. 4,
under henvisning til forordning (EF) nr. 2334/97(2), særlig artikel 4, stk. 1 og 2,
under henvisning til forslag fra Kommissionen forelagt efter høring af det rådgivende udvalg, og
ud fra følgende betragtninger:
A. TIDLIGERE PROCEDURE
(1) Rådet indførte ved forordning (EF) nr. 2334/97 en endelig antidumpingtold på importen af flade paller af træ henhørende under KN-kode ex 4415 20 20 med oprindelse i Republikken Polen og godtog tilsagn afgivet af visse producenter i forbindelse med den pågældende import. Der blev anvendt stikprøveteknik på polske producenter/eksportører, og der indførtes en individuel told på mellem 4 % og 10,6 % for selskaberne i stikprøven, medens andre samarbejdsvillige selskaber, som ikke indgik i stikprøven, pålagdes en vejet gennemsnitlig told på 6,3 %. Der indførtes en told på 10,6 % for selskaber, som hverken gav sig til kende eller udviste samarbejdsvilje i forbindelse med undersøgelsen. De producenter, hvis tilsagn blev godtaget, blev fritaget for antidumpingtold på importen af en bestemt type palle, nemlig EUR-pallen, som er den eneste type palle, der er omfattet af tilsagnene.
(2) I artikel 4, stk. 1, i forordning (EF) nr. 2334/97 fastsættes det, at forelægger en part tilstrækkelige beviser for Kommissionen for:
- at han i undersøgelsesperioden ikke eksporterede til Fællesskabet eller fremstillede de varer, der er beskrevet i artikel 1, stk. 1, i den pågældende forordning
- at han ikke er forretningsmæssigt forbundet med eksportører eller producenter i Polen, som er pålagt antidumpingtold ved den pågældende forordning
- at han faktisk har eksporteret de pågældende varer til Fællesskabet efter undersøgelsesperioden eller har indgået en uigenkaldelig kontraktlig forpligtelse til at eksportere en betydelig mængde til Fællesskabet
kan den pågældende forordning ændres ved at indrømme den pågældende part den told, der gælder for samarbejdsvillige producenter, som ikke indgik i stikprøven, dvs. 6,3 %.
(3) Ifølge artikel 4, stk. 2, i forordning (EF) nr. 2334/97 kan en part, der opfylder kriterierne i artikel 4, stk. 1, i samme forordning, også fritages for betaling af antidumpingtolden, hvis der er godtaget et tilsagn vedrørende den såkaldte EUR-palle fra den pågældende part.
(4) Rådet ændrede ved forordning (EF) nr. 2079/98(3) og (EF) nr. 2048/1999(4) bilag I og II til forordning (EF) nr. 2334/97.
B. ANMODNING FRA NYE EKSPORTØRER
(5) Otte nye polske eksporterende producenter fremsatte anmodning om at få samme behandling som de selskaber, der samarbejdede i forbindelse med den oprindelige undersøgelse, men som ikke indgik i stikprøven, og de forelagde på anmodning beviser for, at de opfylder kriterierne i artikel 4, stk. 1, i forordning (EF) nr. 2334/97. De beviser, der er forelagt af de pågældende selskaber, anses for tilstrækkelige til at ændre forordning (EF) nr. 2334/97, ved at tilføje disse otte eksporterende producenter til bilag I til nævnte forordning. Det angives nærmere i bilag I, hvilke eksporterende producenter der er omfattet af den vejede gennemsnitlige told på 6,3 %.
(6) Seks af de otte polske eksporterende producenter, som pålægges den vejede gennemsnitlige told på 6,3 %, afgav også tilsagn vedrørende EUR-pallen, som er godtaget ved Kommissionens afgørelse 2000/437/EF(5). Følgelig bør disse seks selskaber tilføjes til bilag II til forordning (EF) nr. 2334/97, som indeholder en liste over selskaber, hvis tilsagn vedrørende importen af EUR-pallen Kommissionen har godtaget, og for hvilke tolden derfor ikke gælder i den forbindelse.
C. TILBAGETRÆKNING AF TILSAGN
(7) To polske eksporterende producenter, P.P.H. "Pamadex" og P.H.U. "Akropol", hvis tilsagn Kommissionen godtog ved forordning (EF) nr. 1023/97, har erklæret, at de ikke længere fremstiller den pågældende vare. Kommissionen underrettede dem derfor om, at den ville fjerne dem fra listen over selskaber, hvis tilsagn var godtaget. De to selskaber fremsatte ingen indvendinger i den forbindelse. Det skal også bemærkes, at disse to selskaber igen kan afgive tilsagn, hvis de beslutter sig for at genoptage produktionen og eksporten af EUR-paller.
D. ADRESSEÆNDRING
(8) En polsk eksporterende producent, Z.P.H. "Palettenwerk" - K. Kozik Bystra Podhalanska, som er omfattet af en individuel antidumpingtold i henhold til artikel 1 i forordning (EF) nr. 2334/97, har givet Kommissionen meddelelse om adresseændring. Artikel 1 i forordning (EF) nr. 2334/97 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 2334/97 ændres henvisningen til producenten Z.P.H. "Palettenwerk" - K. Kozik, PL-34-789 Bystra Podhalanska således:
- Z.P.H. "Palettenwerk" - K. Kozik, PL-34-785 Jordanow.
Artikel 2
Bilag I til forordning (EF) nr. 2334/97 erstattes af bilag I til nærværende forordning.
Artikel 3
Bilag II til forordning (EF) nr. 2334/97 erstattes af bilag II til nærværende forordning.
Artikel 4
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 2000.

Labels: 1
3
4
18